pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พิธีเปิดศูนย์ฝึกอาชีพ "ศูนย์วงเดือน อาคมสุรทัณฑ์"
วันพฤหัสบดีที่ 11 มกราคม 2561
พิธีเปิดศูนย์ฝึกอาชีพ "ศูนย์วงเดือน อาคมสุรทัณฑ์"
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิด "ศูนย์วงเดือน อาคมสุรทัณฑ์" อําเภอเมืองอุทัยธานี จังหวัดอุทัยธานี เมื่อวันพุธที่ 10 มกราคม 2561 เวลา 9.50 น.
สมเด็จพระเทพรัตนราชสุดาฯ สยามบรมราชกุมารี เสด็จพระราชดําเนินไปทรงเปิด "ศูนย์วงเดือน อาคมสุรทัณฑ์" อําเภอเมืองอุทัยธานี จังหวัดอุทัยธานี เมื่อวันพุธที่ 10 มกราคม 2561 เวลา 9.50 น. โดยมี นพ.ธีระเกียรติ เจริญเศรษฐศิลป์ รัฐมนตรีว่าการกระทรวงศึกษาธิการ พร้อมด้วยนายกฤตชัย อรุณรัตน์ เลขาธิการสํานักงานส่งเสริมการศึกษานอกระบบและการศึกษาตามอัธยาศัย (สํานักงาน กศน.) ตลอดจนคณะผู้บริหาร ศธ. หัวหน้าส่วนราชการ ผู้บริหารสถานศึกษา นักเรียน และประชาชน ร่วมเฝ้าฯ รับเสด็จ
รมว.ศึกษาธิการ กราบบังคมทูลรายงาน มีใจความตอนหนึ่งว่า ตามที่ใต้ฝ่าละอองพระบาท พระราชทาน พระราชานุญาต ให้สํานักงานส่งเสริมการศึกษานอกระบบและการศึกษาตามอัธยาศัย สํานักงานปลัดกระทรวงศึกษาธิการ ใช้ประโยชน์ที่ดินในพระนามาภิไธย โฉนดเลขที่ 4177 จํานวน 3 งาน 31 ตารางวา ติดริมแม่น้ําสะแกกรัง ต.อุทัยใหม่ อ.เมืองอุทัยธานี จ.อุทัยธานี เพื่อเป็นศูนย์ฝึกอาชีพให้แก่ราษฎรใน จ.อุทัยธานีและพื้นที่ใกล้เคียง ทั้งนี้ ยังมีพระมหากรุณาธิคุณพระราชทานเงินส่วนพระองค์จํานวน 10,386,600 บาท สําหรับเป็นค่าก่อสร้างศูนย์ฝึกอาชีพดังกล่าว และได้พระราชทานชื่อศูนย์นี้ว่า "ศูนย์วงเดือน อาคมสุรทัณฑ์" เพื่อเป็นที่ระลึกแก่นางสาววงเดือน อาคมสุรทัณฑ์ ที่ได้น้อมเกล้าน้อมกระหม่อมถวายที่ดินแปลงดังกล่าว
สํานักงาน กศน.ได้จัดสรรงบประมาณเพิ่มเติมเป็นค่าตบแต่งภายในและจะหาวัสดุอุปกรณ์ต่าง ๆ เพิ่มเติม จํานวน 5,091,379 บาท ทั้งนี้ การก่อสร้างอาคารและตบแต่งภายในศูนย์วงเดือน อาคมสุรทัณฑ์ ได้แล้วเสร็จ เมื่อวันที่ 19 พฤษภาคม 2560 และได้ดําเนินการฝึกอาชีพให้แก่ราษฎรตามพระราชดําริของใต้ฝ่าละอองพระบาทอย่างต่อเนื่อง ตั้งแต่ปี 2558 จนถึงปัจจุบัน จํานวน 258 หลักสูตร และมีผู้เข้ารับการอบรมทั้งหมดจํานวน 4,016 คน
อนึ่ง การดําเนินงานของศูนย์วงเดือน อาคมสุรทัณฑ์ ปีงบประมาณ 2560 ได้มีการพัฒนาหลักสูตรใน 5 กลุ่มอาชีพ ได้แก่ เกษตรกรรม อุตสาหกรรม พาณิชยกรรมและบริการ ความคิดสร้างสรรค์ และเฉพาะทาง รวมจํานวน 82 หลักสูตร แบ่งเป็นพัฒนาต่อยอดหลักสูตรอาชีพเดิม 11 หลักสูตร และพัฒนาอาชีพใหม่ 71 หลักสูตร ใช้งบประมาณ จํานวน 209,680 บาท โดยมีกลุ่มเป้าหมายเข้ารับการอบรมทั้งสิ้น 1,260 คน
พร้อมได้มอบหมายให้สํานักงาน กศน.อําเภอ 8 แห่ง จัดตั้งศูนย์เรียนรู้เพื่อส่งเสริมการรวมกลุ่มประกอบอาชีพเพื่อสร้างรายได้ภายหลังฝึกอบรม ได้แก่ ศูนย์เรียนรู้รวยด้วยปลาแรด อ.เมืองอุทัยธานี, ศูนย์เรียนรู้ตํานานอาหารคาวหวานบ้านท่าโพ อ.หนองขาหย่าง, ศูนย์เรียนรู้ข้าวสินเหล็กแก้จนคนหนองฉาง อ.หนองฉาง, ศูนย์เรียนรู้เรื่องกล้วย กล้วย ก็รวยได้ อ.ห้วยคต, ศูนย์เรียนรู้การปลูกข้าวหอมดงอินทรีย์เพื่อวิถีชาวอุทัย อ.ลานสัก, ศูนย์เรียนรู้การปลูกทุเรียนเพื่อสร้างรายได้สู่ความยั่งยืน อ.บ้านไร่, ศูนย์เรียนรู้เสื่อกกพารวยช่วยสร้างอาชีพ อ.ทัพทัน และศูนย์เรียนรู้การปลูกพืชโดยวิธีเกษตรธรรมชาติ อ.สว่างอารมณ์
นวรัตน์ รามสูต: สรุป
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สํานักงานรัฐมนตรี: รายงาน
รัฐบาลไทย-ข่าวทำเนียบรัฐบาล-รัฐบาลออกมาตรการสินเชื่อเพื่อสร้างยุ้งฉางให้เกษตรกร
วันศุกร์ที่ 18 พฤษภาคม 2561
รัฐบาลออกมาตรการสินเชื่อเพื่อสร้างยุ้งฉางให้เกษตรกร
รัฐบาลออกมาตรการสินเชื่อเพื่อสร้างยุ้งฉางให้เกษตรกรและสถาบันเกษตร วงเงินรวมกว่า 1,800 ล้าน
รัฐบาลออกมาตรการสินเชื่อเพื่อสร้างยุ้งฉางให้เกษตรกร
ต่อจากนี้ไป ขอเชิญรับฟังไทยคู่ฟ้า ครับ
รัฐบาลออกมาตรการสินเชื่อเพื่อสร้างยุ้งฉางให้เกษตรกรและสถาบันเกษตร วงเงินรวมกว่า 1,800 ล้านเพื่อให้สินเชื่อแก่เกษตรกรและสถาบันเกษตรที่เป็นลูกค้า ธ.ก.ส. ทั่วประเทศราว 10,000 ราย โดยหากเป็นเกษตรกรกู้ได้รายละไม่เกิน 1.5 แสนบาท ส่วนสถาบันเกษตรกรไม่เกินแห่งละ 3 ล้านบาท อัตราดอกเบี้ยร้อยละ 4 ต่อปี รัฐบาลชดเชยดอกเบี้ยร้อยละ 3 และผู้เข้าร่วมโครงการร่วมจ่ายร้อยละ 1 ต่อปี ซึ่งเกษตรกรหรือสถาบันเกษตรกรจะต้องเข้าร่วมโครงการสินเชื่อดังกล่าวทุกปีจนกว่าจะชําระหนี้เสร็จสิ้น ทั้งนี้ รัฐบาลเล็งเห็นว่าที่ผ่านมาเกษตรกรหลายรายมียุ้งฉางไม่เพียงพอกับการเก็บรักษาข้าวเปลือก รวมทั้งได้พิจารณาให้สินเชื่อเพื่อสร้างยุ้งฉางสนับสนุนให้โครงการสินเชื่อเพื่อชะลอการขายข้าวเปลือกนาปีสําเร็จผลมากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองนายกรัฐมนตรีอนุญาตให้นายกสมาคมกีฬาเพาะกาย นำคณะนักกีฬาและเจ้าหน้าที่เข้าเยี่ยมคารวะ
วันศุกร์ที่ 20 ตุลาคม 2560
รองนายกรัฐมนตรีอนุญาตให้นายกสมาคมกีฬาเพาะกาย นําคณะนักกีฬาและเจ้าหน้าที่เข้าเยี่ยมคารวะ
รองนายกรัฐมนตรีอนุญาตให้นายกสมาคมกีฬาเพาะกาย นําคณะนักกีฬาและเจ้าหน้าที่เข้าเยี่ยมคารวะ
วันนี้ (วันศุกร์ที่ 20 ตุลาคม 2560) เวลา 10.00 น. ณ ตึกนารีสโมสร ทําเนียบรัฐบาล รองนายกรัฐมนตรี (พลเอก ธนะศักดิ์ ปฏิมาประกร) อนุญาตให้นายกสมาคมกีฬาเพาะกาย นําคณะนักกีฬาและเจ้าหน้าที่เข้าเยี่ยมคารวะ สรุปสาระสําคัญของการสนทนาดังนี้
รองนายกรัฐมนตรีกล่าวต้อนรับนายกสมาคมกีฬาเพาะกาย คณะนักกีฬา และเจ้าหน้าที่ที่เดินทางมาพบในวันนี้ โดยรองนายกรัฐมนตรีรู้สึกยินดีที่เห็นนักกีฬาทุกคนประสบความสําเร็จ นําคุณประโยชน์มาสู่ประเทศ
ในโอกาสนี้ รองนายกรัฐมนตรียังได้กล่าวชื่นชมและขอบคุณนักกีฬาทุกคน ในนามของรัฐบาล ที่ช่วยกันสร้างชื่อเสียงให้แก่ประเทศและนําเหรียญมาให้คนไทยได้ชื่นชม จากการแข่งขันกีฬาเพาะกายและฟิตเนสชิงแชมป์โลก ครั้งที่ 9 ประจําปี 2017 ระหว่างวันที่ 3-9 ตุลาคม 2560 ณ เมืองอูลานบาตาร์ สาธารณรัฐมองโกเลีย ที่ผ่านมา โดยสามารถสร้างผลงานได้ทั้งสิ้น 9 เหรียญทอง 8 เหรียญเงิน 4 เหรียญทองแดง รวมทั้งได้ถ้วยคะแนนรวมทีมชายอันดับที่ 1 ทีมหญิงอันดับที่ 3
ด้านนายกสมาคมกีฬาเพาะกายได้กล่าวขอบคุณรองนายกรัฐมนตรี และการกีฬาแห่งประเทศไทยที่ได้ให้การสนับสนุนสมาคมกีฬาเพาะกายด้วยดีมาโดยตลอด ทําให้กีฬาเพาะกายได้รับการยอมรับมากขึ้นทั้งในประเทศและต่างประเทศ โดยสมาคมพร้อมสนับสนุนให้ประเทศไทยเป็นศูนย์กลางด้านกีฬา (Sports HUB) ชั้นนําของโลก
รัฐบาลไทย-ข่าวทำเนียบรัฐบาล-มหาดไทยร่วมกับ กอช. เร่งขับเคลื่อนกองทุนการออม เผยยอดสมาชิกกว่า 1.8 ล้านคน
วันพุธที่ 14 สิงหาคม 2562
มหาดไทยร่วมกับ กอช. เร่งขับเคลื่อนกองทุนการออม เผยยอดสมาชิกกว่า 1.8 ล้านคน
มหาดไทยร่วมกับ กอช. เร่งขับเคลื่อนกองทุนการออม เผยยอดสมาชิกกว่า 1.8 ล้านคน
วันนี้ (14 ส.ค. 62) เวลา 13.30 น. ที่ห้องประชุมดํารงธรรม ชั้น 2 ศาลาว่าการกระทรวงมหาดไทยนายบุญธรรม เลิศสุขีเกษม รองปลัดกระทรวงมหาดไทย เป็นประธานการประชุมติดตามผลการขับเคลื่อนเป้าหมายสมาชิกกองทุนการออมแห่งชาติ (กอช.) ในระดับจังหวัด ปี 2562 ครั้งที่ 2/2562 ผ่านระบบวีดีทัศน์ทางไกล และการประชุมคณะอนุกรรมการขับเคลื่อนการออมแห่งชาติ ครั้งที่ 5/2562 โดยมี นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) กรรมการผู้ทรงคุณวุฒิ ผู้แทนกรมการปกครอง ผู้แทนกรมการพัฒนาชุมชน และผู้เกี่ยวข้อง เข้าประชุม โดยเป็นการประชุมผ่านระบบ Video Conference ร่วมกับรองผู้ว่าราชการจังหวัด และคณะทํางานขับเคลื่อนโครงการส่งเสริมวินัยการออมกับ กอช. จังหวัด ทั่วประเทศ
นายบุญธรรม เลิศสุขีเกษม เปิดเผยว่า ตามที่รัฐบาลได้มีนโยบายส่งเสริมให้ผู้ที่ประกอบอาชีพอิสระหรืออยู่นอกระบบบําเหน็จบํานาญของรัฐได้ออมเงินเพื่อใช้ในยามเกษียณ ภายใต้การดําเนินการของ “กองทุนการออมแห่งชาติ หรือ กอช.” ซึ่งกระทรวงมหาดไทย และ กอช. ได้ร่วมกันกําหนดแนวทางในการดําเนินงานเพื่อส่งเสริมให้ประชาชนได้สมัครเข้าเป็นสมาชิก โดยใช้กลไกความร่วมมือในการขับเคลื่อนผ่านผู้ว่าราชการจังหวัดทุกจังหวัด โดยมีคณะทํางานขับเคลื่อนโครงการส่งเสริมวินัยการออมกับ กอช. จังหวัด ขับเคลื่อนการดําเนินงานในระดับพื้นที่ ซึ่งตั้งแต่เดือนมกราคม - กรกฎาคม 2562 มีประชาชนสมัครเป็นสมาชิก กอช. จํานวน 1,158,033 คน ทําให้ปัจจุบันมีสมาชิกทั่วประเทศ รวม 1,850,102 คน
นายบุญธรรม เลิศสุขีเกษม กล่าวว่า กระทรวงมหาดไทย ให้ความสําคัญในการขับเคลื่อนการส่งเสริมวินัยการออมของประชาชนตามนโยบายรัฐบาล โดยได้สั่งการให้ทุกจังหวัดและทุกอําเภอทั่วประเทศ เร่งขับเคลื่อนการดําเนินงานส่งเสริมและเชิญชวนประชาชนในทุกหมู่บ้าน/ชุมชน สมัครเป็นสมาชิก กอช. อย่างต่อเนื่อง เพื่อบรรลุเป้าหมายสําคัญที่สุด คือ การให้คนไทยทุกคนที่อยู่นอกระบบบําเหน็จบํานาญภาครัฐได้มีความมั่นคงในชีวิตในช่วงสูงวัย ซึ่งต้องขอบคุณคณะทํางานฯ ระดับจังหวัด/อําเภอ ที่ร่วมกันขับเคลื่อนการดําเนินงานฯ ทําให้ประสบความสําเร็จอย่างดี
นายบุญธรรม เลิศสุขีเกษม เน้นย้ําว่า ขอให้คณะทํางานฯ ทุกจังหวัด เร่งประชาสัมพันธ์สร้างการรับรู้
แก่ประชาชนเกี่ยวกับการเป็นสมาชิก กอช. รวมทั้งการส่งเสริมให้สมาชิกออมเงินเข้ากองทุนฯ อย่างต่อเนื่อง ทั้งนี้
สิ่งสําคัญที่สุด คือ ต้องส่งเสริมให้ผู้เป็นสมาชิกและประชาชนคนไทยมีวินัยและค่านิยมการออมเงิน ซึ่งจะทําให้คนไทยมีเงินออมไว้ใช้ในอนาคตเพื่อมีชีวิตที่มั่นคงอย่างยั่งยืน
รัฐบาลไทย-ข่าวทำเนียบรัฐบาล-นายกฯสั่งการ กนย.ประสานความร่วมมือทุกภาคส่วนที่เกี่ยวข้องปรับกระบวนการทำงาน ให้กระชับขึ้น ขับเคลื่อนการทำงานให้ได้โดยเร็ว ยืนยันยางของประเทศไทยมีคุณภาพสูง
วันอังคารที่ 18 ตุลาคม 2559
นายกฯสั่งการ กนย.ประสานความร่วมมือทุกภาคส่วนที่เกี่ยวข้องปรับกระบวนการทํางาน ให้กระชับขึ้น ขับเคลื่อนการทํางานให้ได้โดยเร็ว ยืนยันยางของประเทศไทยมีคุณภาพสูง
นายกฯสั่งการ กนย.ประสานความร่วมมือทุกภาคส่วนที่เกี่ยวข้องปรับกระบวนการทํางาน ให้กระชับขึ้น ขับเคลื่อนการทํางานให้ได้โดยเร็ว ยืนยันยางของประเทศไทยมีคุณภาพสูง
วันนี้ (2ก.ย.59) เวลา 13.30 น. ณ ตึกสันติไมตรี (หลังใน) ทําเนียบรัฐบาล พลเอก ประยุทธ์ จันทร์โอชา นายกรัฐมนตรีเป็นประธานประชุมคณะกรรมการนโยบายยางธรรมชาติ (กนย.) ครั้งที่ 1/2559 ร่วมกับหน่วยงานที่เกี่ยวข้อง โดยมี พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เข้าร่วมด้วย ซึ่งผลการประชุมสรุปสาระสําคัญ ดังนี้
ภายหลังเสร็จสิ้นการประชุม นายกรัฐมนตรี ได้เปิดเผยว่า การประชุมวันนี้เป็นการหารือเพื่อนําปัญหาต่าง ๆ ที่ยังติดค้างอยู่มาดําเนินการต่อและปรับกระบวนการในการทํางานให้กระชับขึ้น โดยได้สั่งการ กนย. และทุกหน่วยงานที่เกี่ยวข้องดําเนินการประสานความร่วมมือของทุกภาคส่วนทั้งภาครัฐ ภาคเกษตรกร และภาคธุรกิจเอกชนซึ่งเป็นผู้ที่นํายางไปแปรรูป ดําเนินการให้เป็นไปตามแนวทางที่กําหนดเพื่อให้สามารถขับเคลื่อนให้ได้โดยเร็ว
ส่วนที่มีกระแสข่าว 2 บริษัทยางล้อรถยนต์รายใหญ่ของโลก ประกาศไม่รับซื้อยางพาราในพื้นที่ภาคตะวันออกเฉียงเหนือของไทยหลังพบมีการใส่กรดซัลฟิวริกในน้ํายาง เพื่อช่วยให้ยางเซทตัวเร็วขึ้นแต่ส่งผลต่อคุณภาพยางล้อรถยนต์ ซึ่งเรื่องดังกล่าวทําให้ส่งผลกระทบกับเกษตรกรชาวสวนยางไม่สามารถขายน้ํายางหรือยางแผ่นนั้น นายกรัฐมนตรี กล่าวว่า จากที่ได้สอบถามผู้ประกอบการแล้วพบว่า กรณีดังกล่าวเกิดจากข้อห่วงใยซึ่งไม่ได้ต้องการที่จะทําให้ราคายางได้รับผลกระทบ เพียงแต่มีผู้นําข้อมูลที่ได้รับไปตีความและเผยแพร่เป็นข่าวในวงกว้างทําให้ราคายางได้รับผลกระทบ อย่างไรก็ตามการดําเนินการในเรื่องการปรับเปลี่ยนการใช้กรดซัลฟูริกมาใช้เป็นกรดฟอร์มิกได้มีการกําหนดไว้แล้วว่าจะใช้เวลาในการเปลี่ยนผ่านเรื่องดังกล่าวเท่าใด ซึ่งตรงนี้ไม่ใช่ความผิดของบุคคลใดทั้งสิ้น เพราะที่ผ่านมาผู้ผลิตก็มีการใช้ทั้งกรดซัลฟูริกและกรดฟอร์มิก โดยบางส่วนก็ยังใช้กรดซัลฟูริกได้ ขณะที่บางอย่างใช้เฉพาะกรดฟอร์มิกเท่านั้น แต่การดําเนินการทั้งหมดผู้ผลิตก็ได้มีการพิจารณาการใช้กรดดังกล่าวให้เหมาะสมกับการผลิตยางแต่ละประเภท
พร้อมกันนี้ ได้สั่งการมอบหมายให้ฝ่ายวิจัยพัฒนาไปพิจารณาหาแนวทางดําเนินการเกี่ยวกับเรื่องดังกล่าวเพื่อป้องกันไม่ให้เกิดการผูกขาดการนําเข้ากรดฟอร์มิก ซึ่งต้องมีการดูแลควบคุมทั้งกรดซัลฟูริกและกรดฟอร์มิกเพื่อแก้ปัญหาในเชิงมหาภาค โดยเฉพาะปริมาณการนําเข้ามีจํานวนเท่าใด และมีการใช้จํานวนเท่าไร ทั้งนี้ ในส่วนของประเทศไทยการใช้กรดในน้ํายางก็มีความแตกต่างกันในแต่ละประเภทโดยพิจารณาถึงความแข็งตัวช้าหรือเร็วของยางประกอบการใช้กรดในน้ํายางด้วย โดยขอความร่วมมือการเผยแพร่ข้อมูลอย่าสื่อจนส่งผลกระทบให้การตลาดเกิดความเสียหาย เพราะถึงอย่างไร ปัจจุบันยางของประเทศไทยก็ยังเป็นยางที่มีคุณภาพสูง จึงได้มอบหมายให้ฝ่ายการแปรรูปได้เข้าสนับสนุนประชาชนและประชาสัมพันธ์สร้างการับรู้ให้กับประชาชนให้มากขึ้น เพื่อลดผลกระทบที่อาจจะเกิดขึ้น
----------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-โฆษกกองทัพบกชี้แจงกรณี ครม.อนุมัติงบฯ ให้ บก.ทท.-ทบ. ดำเนินโครงการซ่อมปรับปรุงถนนที่ชำรุดเสียหาย 129 เส้นทางเพื่อแก้ปัญหาความเดือดร้อนให้ประชาชนอย่างเร่งด่วน
วันพฤหัสบดีที่ 12 ตุลาคม 2560
โฆษกกองทัพบกชี้แจงกรณี ครม.อนุมัติงบฯ ให้ บก.ทท.-ทบ. ดําเนินโครงการซ่อมปรับปรุงถนนที่ชํารุดเสียหาย 129 เส้นทางเพื่อแก้ปัญหาความเดือดร้อนให้ประชาชนอย่างเร่งด่วน
โฆษก ทบ.ชี้แจงกรณีครม.อนุมัติงบฯ ให้ บก.ทท.-ทบ. ดําเนินโครงการซ่อมปรับปรุงถนนที่ชํารุดเสียหายจากเหตุอุทกภัย 129 เส้นทางเพื่อแก้ปัญหาความเดือดร้อนให้ประชาชนอย่างเร่งด่วนตามนโยบายรัฐ ทั้งมีการกํากับติดตามตรวจสอบการใช้จ่ายงบประมาณที่เป็นระบบ
เมื่อวันที่ 9 ตุลาคม 2560 พ.อ.วินธัย สุวารี โฆษก โฆษกกองทัพบก ชี้แจงกรณีที่มีการให้ความเห็นทางโซเชี่ยลฯ ของเพจพลเมืองต่อต้าน Single Gateway , เพจอาณาจักรไบกอน Retuens , เพจกระทู้ดราม่าพันทิป ที่กล่าวถึง กรณีที่คณะรัฐมนตรีอนุมัติงบประมาณรายจ่ายประจําปี 2560 รายการเงินสํารองจ่ายเพื่อกรณีฉุกเฉิน จํานวน 1,013 ล้านบาท ตามที่กระทรวงกลาโหมเสนอ เพื่อให้กองบัญชาการกองทัพไทยและกองทัพบกดําเนินโครงการซ่อมปรับปรุงถนนเร่งด่วน ตามนโยบายรัฐบาลและคณะรักษาความสงบแห่งชาติ รวม 129 เส้นทาง ในพื้นที่ต่าง ๆ ทั่วประเทศ ได้รับการปรับปรุงซ่อมแซมอย่างเร่งด่วน โดยวิจารณ์ว่าภารกิจดังกล่าวมีหน่วยงานที่รับผิดชอบอยู่แล้ว และไม่ใช่ภารกิจหลักในความรับผิดชอบของทหาร รวมทั้งกังวลว่าอาจเกิดการทุจริตคอร์รัปชัน นั้น
โฆษกกองทัพบก ชี้แจงว่า โครงการดังกล่าวมีลักษณะเป็นการแก้ปัญหาในลักษณะเร่งด่วน ตามนโยบายรัฐบาล ไม่อยู่ในแผนงานหลักของหน่วยงานใด มอบหมายให้หน่วยทหารช่างของกองทัพบก และหน่วยทหารพัฒนาของกองทัพไทย ซึ่งมีความพร้อมในเรื่องบุคคลากร และเครื่องมือ ได้ระดมเร่งเข้าไปซ่อมแซม ถนนที่เชื่อมต่อหมู่บ้าน ชุมชน ที่ชํารุดเสียหาย จากเหตุอุทกภัยในช่วงที่ผ่านมาอย่างเร่งด่วน เพื่อแก้ปัญหาความเดือดร้อนให้ประชาชน ซึ่งครั้งนี้วัสดุบางส่วนจะมีการใช้ยางพารามาเป็นส่วนประกอบ เพื่อเป็นการสนับสนุนการใช้ยางพาราในประเทศให้มากเท่าที่จะสามารถทําได้ ซึ่งปกติ ภารกิจในการการช่วยเหลือประชาชนและพัฒนาประเทศ ยังคงเป็นภารกิจสําคัญอันหนึ่งของทางกองทัพ ที่มีทั้งดําเนินการเอง หรือสนับสนุนหน่วยงานรับผิดชอบหลัก ส่วนการใช้จ่ายงบประมาณต่าง ๆ จะเป็นไปตามระเบียบของทางราชการ ที่มีการติดตามตรวจสอบ และมีการกํากับดูแลที่เป็นระบบ เพื่อให้การใช้จ่ายงบประมาณมีประสิทธิภาพสูงสุด
---------------------------------
รัฐบาลไทย-ข่าวทำเนียบรัฐบาล-นายกรัฐมนตรีระบุแผนฟื้นฟูกิจการ ขสมก. เน้นประโยชน์ที่ประชาชนจะได้รับ สั่งการให้ปรับปรุงระบบจ่ายเงินเยียวยาให้มีความถูกต้องและรวดเร็วมากขึ้น
วันอังคารที่ 9 มิถุนายน 2563
นายกรัฐมนตรีระบุแผนฟื้นฟูกิจการ ขสมก. เน้นประโยชน์ที่ประชาชนจะได้รับ สั่งการให้ปรับปรุงระบบจ่ายเงินเยียวยาให้มีความถูกต้องและรวดเร็วมากขึ้น
นายกรัฐมนตรีระบุแผนฟื้นฟูกิจการ ขสมก. เน้นประโยชน์ที่ประชาชนจะได้รับ สั่งการให้ปรับปรุงระบบจ่ายเงินเยียวยาให้มีความถูกต้องและรวดเร็วมากขึ้น
วันนี้ (9 มิถุนายน 2563) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมกล่าวก่อนการประชุมคณะรัฐมนตรีถึงผลการประชุมคณะกรรมการนโยบายรัฐวิสาหกิจ (คนร.) เรื่อง แผนฟื้นฟูกิจการองค์การขนส่งมวลชนกรุงเทพ (ขสมก.) ว่า ต้องเน้นประโยชน์ที่ประชาชนจะได้รับ และการเชื่อมต่อระบบคมนาคมซึ่งทุกระบบต้องเชื่อมต่อกันแบบโครงข่าย รวมถึงการดูแลลูกจ้างของ ขสมก. ทั้งนี้ ต้องพิจารณาแผนการเงินอย่างละเอียดก่อนนําเสนอให้คณะรัฐมนตรีพิจารณา เพื่อให้ ขสมก. เดินหน้าต่อไปได้อย่างยั่งยืน
ในส่วนเรื่องของการบริหารจัดการน้ํา นายกรัฐมนตรี ขอให้ทุกฝ่ายมีส่วนร่วมในการดําเนินการ ไม่ว่าจะเป็นประชาชน เจ้าของที่ดิน และเกษตรกร ขอให้หน่วยงานที่เกี่ยวข้องพิจารณาวางระบบท่อแบบปิด เพื่อความยั่งยืนของการใช้น้ําในระยะยาว สําหรับกรุงเทพมหานครขอให้เตรียมการรับสถานการณ์น้ําท่วมขัง รวมถึงกําหนดแผนป้องกันเพื่อจะดําเนินการแก้ไขให้ได้ตรงจุด และขอให้สํานักทรัพยากรน้ําแห่งชาติ (สทนช.) จัดทําฐานข้อมูลรวบรวมแหล่งเก็บน้ําที่ดําเนินการไปแล้วว่ามีศักยภาพแค่ไหน สามารถกับเก็บน้ําได้จํานวนเท่าไหร่
นายกรัฐมนตรีกล่าวถึงการจ่ายเงินเยียวยาช่วยเหลือเกษตรกรที่ล่าช้านั้น เพราะมีหน่วยงานที่เกี่ยวข้องหลายหน่วยงาน ควรจะมีปรับปรุงรูปแบบการดําเนินการให้รัดกุมและเป็นระบบ เพื่อที่จะสามารถทําให้จ่ายเงินฯ  ได้รวดเร็วขึ้น และขอให้ทุกหน่วยงานเร่งรัดการทํางาน กํากับการปฎิบัติหน้าที่ตามสายการบังคับบัญชา เพื่อให้การดําเนินงานช่วยเหลือประชาชนมีประสิทธิผลมากยิ่งขึ้น รวมทั้งต้องรับฟังปัญหาจากประชาชนด้วย ทั้งนี้ ข้าราชการและนักการเมืองต้องทํางานร่วมกันเพื่อประชาชน และเพื่อประโยชน์ต่อประเทศชาติ
ส่วนการจัดที่ทํากินให้ประชาชนเป็นนโยบายเร่งด่วนของรัฐบาล เพื่อต้องการให้ประชาชนมีที่ดินทํากิน แต่ปัญหาคือที่ดินที่มีการจัดสรรไปนั้น ไม่เหมาะต่อการเกษตร ขอให้พิจารณาว่าในทางกฎหมาย สามารถให้ประชาชนสามารถทํากิจการอื่นได้หรือไม่ โดยเฉพาะในพื้นที่เศรษฐกิจพิเศษขอให้เน้นการจ้างแรงงานไทย ส่วนเรื่องเกษตร BCG ขอให้กําหนดแผนปฎิบัติการให้ชัดเจน เน้นการจ้างคนจบใหม่ สร้าง start up ให้กับคนรุ่นใหม่
นายกรัฐมนตรีกล่าวต่อไปถึง งบฟื้นฟู 4 แสนล้านบาทว่า ทุกคนต่างให้ความสนใจ ขอให้พิจารณาอย่างรอบคอบในการใช้งบฟื้นฟูดังกล่าว เน้นย้ําให้การใช้งบประมาณเป็นไปอย่างโปร่งใส สามารถตรวจสอบได้ เน้นการกระตุ้นการบริโภค ทําให้เกิดการจ้างงาน รวมถึงกระตุ้นการท่องเที่ยว และส่งเสริมเศรษฐกิจฐานรากช่วย SMEs ให้เข้าถึงแหล่งเงินทุนได้สะดวกยิ่งขึ้น พร้อมกับให้เร่งการใช้จ่ายงบประมาณ เบิกจ่ายให้ทันเวลาที่กําหนด ให้เกิดประโยชน์สูงสุด
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2561 ระหว่างวันที่ 5 – 11 ตุลาคม 2561 พบการกระทำผิด จำนวน 662 คดี คิดเป็นเงินค่าปรับ 9.67 ล้านบาท
วันศุกร์ที่ 12 ตุลาคม 2561
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2561 ระหว่างวันที่ 5 – 11 ตุลาคม 2561 พบการกระทําผิด จํานวน 662 คดี คิดเป็นเงินค่าปรับ 9.67 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศ พร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2561 (ระหว่างวันที่ 5 - 11 ตุลาคม 2561) พบว่ามีการกระทําผิด จํานวน 662 คดี คิดเป็นเงินค่าปรับ 9.67 ล้านบาท โดยแยกเป็น
- สุรา จํานวน 427 คดี คิดเป็นเงินค่าปรับ 4.20 ล้านบาท
- ยาสูบ จํานวน 137 คดี คิดเป็นเงินค่าปรับ 3.27 ล้านบาท
- ไพ่ จํานวน 20 คดี คิดเป็นเงินค่าปรับ 0.36 ล้านบาท
- น้ํามันและผลิตภัณฑ์น้ํามัน จํานวน 25 คดี คิดเป็นเงินค่าปรับ 0.24 ล้านบาท
- น้ําหอม จํานวน 2 คดี คิดเป็นเงินค่าปรับ 0.003 ล้านบาท
- รถจักรยานยนต์ จํานวน 28 คดี คิดเป็นเงินค่าปรับ จํานวน 0.38 ล้านบาท
- สินค้าอื่น ๆ จํานวน 23 คดี รวมเป็นเงินค่าปรับ 1.22 ล้านบาท
โดยมีของกลางแยกเป็นน้ําสุรา จํานวน 9,365.935 ลิตร ยาสูบ จํานวน 7,192 ซอง ไพ่ จํานวน 893 สํารับ น้ํามันและผลิตภัณฑ์น้ํามัน จํานวน 6,265.000 ลิตร น้ําหอม จํานวน 170 ขวด รถจักรยานยนต์ จํานวน 32 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-ทีมผู้บริหารสธ.ติดตามความพร้อมโรงพยาบาล รับอุบัติเหตุฉุกเฉิน ช่วงเทศกาลปีใหม่ 2562
วันพุธที่ 26 ธันวาคม 2561
ทีมผู้บริหารสธ.ติดตามความพร้อมโรงพยาบาล รับอุบัติเหตุฉุกเฉิน ช่วงเทศกาลปีใหม่ 2562
ทีมผู้บริหารกระทรวงสาธารณสุข ลงพื้นที่ติดตามความพร้อมการจัดบริการของโรงพยาบาล ศูนย์รับแจ้งเหตุและสั่งการ 1669 ห้องฉุกเฉินคุณภาพ รถพยาบาล พร้อมเยี่ยมให้กําลังใจเจ้าหน้าที่ผู้ปฏิบัติงานดูแลประชาชนตลอดเทศกาลปีใหม่ 2562
วันนี้ (26 ธันวาคม 2561) นายแพทย์สุขุม กาญจนพิมาย ปลัดกระทรวงสาธารณสุข พร้อมด้วยนายแพทย์ประพนธ์ ตั้งศรีเกียรติกุล นายแพทย์ไพศาล ดั่นคุ้ม นายแพทย์พิศิษฐ์ ศรีประเสริฐ นายแพทย์ศุภกิจ ศิริลักษณ์ รองปลัดกระทรวงสาธารณสุข และผู้บริหาร ลงพื้นที่ติดตามความพร้อมการจัดบริการของโรงพยาบาล และเยี่ยมให้กําลังใจเจ้าหน้าที่ผู้ปฏิบัติงานดูแลประชาชนช่วงเทศกาลปีใหม่ 2562 ตามเส้นทาง 4 สายหลัก ได้แก่ จังหวัดนครปฐม สระบุรี อยุธยา อ่างทอง นครราชสีมา นครสวรรค์ และชลบุรี
นายแพทย์สุขุมให้สัมภาษณ์ว่า ในช่วง 7 วันเทศกาลปีใหม่ 2562 กระทรวงสาธารณสุข ได้สั่งการให้นายแพทย์สาธารณสุขจังหวัดและโรงพยาบาลทั่วประเทศ โดยเฉพาะที่อยู่บนถนนสายหลัก เตรียมความพร้อม แพทย์ พยาบาล บุคลากรสาธารณสุข พร้อมปฏิบัติงานดูแลประชาชนที่เดินทางกลับภูมิลําเนาและท่องเที่ยวตลอด 24 ชั่วโมง โดยเปิดศูนย์ปฏิบัติการฉุกเฉิน มีนายแพทย์สาธารณสุขจังหวัดเป็นผู้บัญชาการ บูรณาการการทํางานกับศูนย์ความปลอดภัยทางถนนจังหวัดเน้นในอําเภอเสี่ยงสูง จํานวน 144 อําเภอใน 60 จังหวัด จัดร่วมให้บริการที่จุดบริการประชาชนกับหน่วยงานที่เกี่ยวข้องตลอดเส้นทาง
สําหรับโรงพยาบาล ให้เน้นการจัดการระบบบริการห้องฉุกเฉินคุณภาพ ศูนย์รับแจ้งเหตุและสั่งการ แจ้งเหตุเร็ว ทางหมายเลข 1669 รับเร็ว ถึงที่เกิดเหตุภายใน 10 นาที ไม่น้อยกว่าร้อยละ 80 ของการออกเหตุทั้งหมด ส่งเร็ว ส่งต่อถึงมือแพทย์ในห้องอุบัติเหตุฉุกเฉินอย่างรวดเร็ว เตรียมทีมแพทย์ พยาบาล เจ้าหน้าที่เวชกิจฉุกเฉิน และเจ้าหน้าที่อื่น ๆ ห้องผ่าตัด ไอซียู สํารองเตียง เลือด ออกซิเจน อุปกรณ์การแพทย์ พร้อมให้บริการผู้ป่วยตลอด 24 ชั่วโมง รวมทั้งศูนย์ส่งต่อ จะต้องตรวจเช็คสภาพรถพยาบาลให้ได้ตามมาตรฐาน มีเข็มขัดนิรภัยทุกที่นั่ง จํานวนผู้โดยสารต้องไม่เกิน 7 คน เน้นย้ําเจ้าหน้าที่ขณะทําหัตถการต้องหยุดรถ พนักงานขับรถยนต์มีจํานวนตามระยะทางที่กําหนดไว้ ผ่านการอบรมแล้ว และตรวจวัดแอลกอฮอล์ก่อนปฏิบัติหน้าที่ส่งต่อผู้ป่วย นอกจากนี้ ให้ดําเนินการตรวจวัดระดับแอลกอฮอล์ในเลือดของผู้ขับขี่กรณีที่เกิดอุบัติเหตุ ตามการร้องขอของเจ้าหน้าที่ตํารวจ
นายแพทย์สุขุมกล่าวต่อว่า ให้สาธารณสุขอําเภอ สนับสนุนอาสาสมัครสาธารณสุขประจําหมู่บ้าน (อสม.) ร่วมปฏิบัติงานกับหน่วยงานในพื้นที่ในการตั้งด่านควบคุมพฤติกรรมเสี่ยง เช่นด่านชุมชน หรือศูนย์สร่างเมา เพื่อสกัดผู้ดื่มแล้วขับไม่ให้ออกจากหมู่บ้าน รวมทั้งประชาสัมพันธ์ร้านค้าในหมู่บ้านไม่ให้ขายเครื่องดื่มแอลกอฮอล์ ให้เด็กอายุต่ํากว่า 20 ปีและผู้ที่เมาสุรา และไม่ขายนอกเวลาที่กฎหมายกําหนด
“ขอให้กําลังใจและขอบคุณผู้ปฏิบัติงานทุกท่านที่เสียสละทํางานบริการประชาชนในช่วงวันหยุดยาวเทศกาลปีใหม่ ช่วยให้ประชาชนปลอดภัย สุขภาพดี ขอให้ทํางานอย่างมีความสุข” นายแพทย์สุขุมกล่าว
*************************************** 26 ธันวาคม 2561
รัฐบาลไทย-ข่าวทำเนียบรัฐบาล-พม. หารือผู้ทรงคุณวุฒิระดับประเทศ มุ่งพัฒนาระบบสวัสดิการไทยอย่างเสมอภาคและยั่งยืน
วันจันทร์ที่ 6 มกราคม 2563
พม. หารือผู้ทรงคุณวุฒิระดับประเทศ มุ่งพัฒนาระบบสวัสดิการไทยอย่างเสมอภาคและยั่งยืน
พม. หารือผู้ทรงคุณวุฒิระดับประเทศ มุ่งพัฒนาระบบสวัสดิการไทยอย่างเสมอภาคและยั่งยืน
เมื่อวันที่ 3 มกราคม 2563 ที่ห้องประชุมปัญญาไพศาล ธนาคารแห่งประเทศไทย กรุงเทพฯ กระทรวงการพัฒนาสังคมและความมั่นคงของมนุษย์ (พม.) จัดการประชุมหารือเพื่อระดมความเห็นเฉพาะกลุ่มผู้ทรงคุณวุฒิเกี่ยวกับ ทิศทางการพัฒนาระบบสวัสดิการของประเทศไทย โดยมี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เข้าร่วมการประชุมหารือ พร้อมด้วย ผู้ทรงคุณวุฒิระดับประเทศ และคณะผู้บริหารกระทรวง พม. ทั้งนี้ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นผู้นําเสนอประเด็นการประชุมหารือ
นายจุติ กล่าวว่า การประชุมหารือเพื่อระดมความเห็นเฉพาะกลุ่มผู้ทรงคุณวุฒิเกี่ยวกับทิศทางการพัฒนาระบบสวัสดิการของประเทศไทย ได้รับเกียรติจากผู้ทรงคุณวุฒิระดับประเทศ อาทิ นายอภิสิทธิ์ เวชชาชีวะ นายกรัฐมนตรีคนที่ 27 นายปิติพงศ์ พึ่งบุญ ณ อยุธยา ประธานกรรมการปฏิรูปประเทศด้านสังคม นายเอ็นนู ซื่อสุวรรณ ประธานกรรมการจัดทํายุทธศาสตร์ชาติด้านการสร้างโอกาสและความเสมอภาคด้านสังคม ดร.เจิมศักดิ์ ปิ่นทอง อดีตสมาชิกสภาปฏิรูปแห่งชาติ ดร.วิรไท สันติประภพ ผู้ว่าการธนาคารแห่งประเทศไทย และศาสตราจารย์ ดร.ผาสุก พงษ์ไพจิตร อาจารย์คณะเศรษฐศาสตร์ จุฬาลงกรณ์มหาวิทยาลัย เป็นต้น ทั้งนี้ ที่ประชุมฯ มีการหารือถึงความท้าทายของการพัฒนาระบบสวัสดิการ อาทิ โครงสร้างเศรษฐกิจไทย การพลิกผันทางเทคโนโลยี การเป็นสังคมสูงวัย และแนวโน้มความยากจนในไทย เป็นต้น รวมถึงแนวทางการพัฒนาระบบสวัสดิการของประเทศไทยที่ควรอยู่บนสิทธิขั้นพื้นฐานแทนที่การสงเคราะห์การกระจายอํานาจให้ท้องถิ่นและภาคส่วนต่างๆ เข้ามามีส่วนร่วมในการลงทุนโครงสร้างพื้นฐานทางสังคม การจัดทําฐานข้อมูลขนาดใหญ่ การปฏิรูประบบภาษีและระบบงบประมาณ โดยการจัดสวัสดิการ ควรคํานึงถึงความมีประสิทธิผลและประสิทธิภาพ รวมถึงความยั่งยืนของระบบสวัสดิการและความเสมอภาคที่จะนําไปสู่การลดความเหลื่อมล้ําทางสังคมได้อย่างแท้จริง นอกจากนี้ ที่ประชุมฯ ยังมีการแลกเปลี่ยนความคิดเห็นในประเด็นเรื่องการจัดสวัสดิการแบบถ้วนหน้าและการจัดสวัสดิการแบบเฉพาะเจาะจง โดย กระทรวง พม. ควรบูรณาการความร่วมมือกับหน่วยงานที่เกี่ยวข้องเพื่อพัฒนาระบบสวัสดิการทั้งระบบ และปรับบทบาทในการเป็นหน่วยงานเชิงวิชาการและเชิงนโยบายมากขึ้น